CELEX: 32022D0679
Language: hu
Date: 2022-01-19 00:00:00
Title: A Bizottság (EU) 2022/679 végrehajtási határozata (2022. január 19.) az (EU) 2020/2184 európai parlamenti és tanácsi irányelvnek megfelelően az emberi fogyasztásra szánt víz tekintetében aggodalomra okot adó anyagok és vegyületek megfigyelési listájának létrehozásáról (az értesítés a C(2022) 142. számú dokumentummal történt) (EGT-vonatkozású szöveg)

2022.4.27.   
               
               
                  HU
               
               
                  Az Európai Unió Hivatalos Lapja
               
               
                  L 124/41
               
            
         A BIZOTTSÁG (EU) 2022/679 VÉGREHAJTÁSI HATÁROZATA
         (2022. január 19.)
         az (EU) 2020/2184 európai parlamenti és tanácsi irányelvnek megfelelően az emberi fogyasztásra szánt víz tekintetében aggodalomra okot adó anyagok és vegyületek megfigyelési listájának létrehozásáról
         
            
               (az értesítés a C(2022) 142. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt víz minőségéről szóló, 2020. december 16-i (EU) 2020/2184 európai parlamenti és tanácsi irányelvre (1) és különösen annak 13. cikke (8) bekezdésének első albekezdésére,
         mivel:
         
                     (1)
                  
                  
                     Az (EU) 2020/2184 irányelv az emberi fogyasztásra szánt víz tekintetében olyan megfigyelési lista létrehozásáról rendelkezik, amelyen a polgárok vagy a tudományos közösség számára egészségügyi szempontból aggodalmat okozó anyagok és vegyületek szerepelnek (a továbbiakban: megfigyelési lista). A megfigyelési listán minden egyes anyagra, illetve vegyületre vonatkozóan meg kell adni egy irányértéket, valamint szükség esetén egy olyan lehetséges elemzési módszert, amely nem jár túlzott költségekkel.
                  
               
                     (2)
                  
                  
                     Az (EU) 2020/2184 irányelv 13. cikkének (8) bekezdésével összhangban a 17-béta-ösztradiolt és a nonilfenolt fel kell venni az első megfigyelési listára hormonháztartást zavaró tulajdonságaikra és az emberi egészségre gyakorolt kockázatukra figyelemmel. Az Egészségügyi Világszervezetnek az ivóvízparaméterekre vonatkozó ajánlásaival (2) összhangban e végrehajtási határozatban a nonilfenol irányértékét 300 ng/l-ben, a 17-béta-ösztradiol irányértékét 1 ng/l-ben kell meghatározni.
                  
               
                     (3)
                  
                  
                     A 17-béta-ösztradiol és a nonilfenol kapcsán is megállapításra kerültek a 2009/90/EK bizottsági irányelv (3) szerinti mennyiségi meghatározási határok, amelyek lehetővé teszik az irányértékek elfogadható pontosságú és túlzott költségektől mentes mérését.
                  
               
                     (4)
                  
                  
                     Az ebben a határozatban előírt intézkedések összhangban vannak az (EU) 2020/2184 irányelv 22. cikkének (1) bekezdésében említett bizottság véleményével,
                  
               ELFOGADTA EZT A HATÁROZATOT:
         
            1. cikk
            Az emberi fogyasztásra szánt víz tekintetében aggodalomra okot adó anyagoknak és vegyületeknek az (EU) 2020/2184 irányelv 13. cikkének (8) bekezdésében említett megfigyelési listáját e határozat melléklete tartalmazza.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2022. január 19-én.
            
               
                  a Bizottság részéről
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 435., 2020.12.23., 1. o.
         
         
            (2)  Az Egészségügyi Világszervezet 2017. szeptember 11-i ajánlásai: „Az ivóvízre vonatkozó paraméterekkel kapcsolatos együttműködési projekt: Segítség az emberi fogyasztásra szánt vízről szóló 98/83/EK tanácsi irányelv I. mellékletének felülvizsgálatához”. Lásd: https://ec.europa.eu/environment/water/water-drink/pdf/WHO_parameter_report.pdf
         
            (3)  A Bizottság 2009/90/EK irányelve (2009. július 31.) a vizek állapotának kémiai elemzésére és figyelemmel kísérésére vonatkozó műszaki előírásoknak a 2000/60/EK európai parlamenti és tanácsi irányelv szerinti megállapításáról (HL L 201., 2009.8.1., 36. o.).
      
      
         
            MELLÉKLET
            AZ EMBERI FOGYASZTÁSRA SZÁNT VÍZ SZEMPONTJÁBÓL AGGODALOMRA OKOT ADÓ ANYAGOK ÉS VEGYÜLETEK MEGFIGYELÉSI LISTÁJA
            
                        
                           Az anyag/anyagcsoport vagy vegyület/vegyületcsoport neve
                        
                     
                     
                        
                           CAS-szám
                        
                     
                     
                        
                           EU-szám
                        
                     
                     
                        
                           Irányérték (ng/l)
                        
                     
                     
                        
                           Meghatározási határ
                            (1)
                           (ng/l)
                        
                     
                     
                        
                           Lehetséges analitikai módszer
                        
                     
                  
                        17-béta-ösztradiol
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        -
                     
                  
                        nonilfenol (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  A mennyiségi meghatározás határa a 2009/90/EK irányelv 2. cikkének 2. pontjában meghatározottak szerint.
            
               (2)  Ezen anyagok korábbi azonosítói CAS 25154-52-3 és 104-40-5.